**8. nedjelja kroz godinu A - 26.02.2017.**

**Molitva vjernika**

1. Za papu Franju, biskupa našeg Josipa, sve svećenike, redovnike i redovnice, da u ljubavi i potpunom predanju Gospodinu služe iskazujući nesebičnu ljubav i milosrđe onima kojima ih on šalje, molimo Te:

2. Za tvoju svetu Crkvu: vodi ju svojim Duhom da uvijek bude zauzeta u izgradnji tvoga Kraljevstva, svjedočeći tvoju blizinu prema svim potrebitima i nemoćnima, molimo Te:

3. Za sve nas ovdje okupljene na euharistiju, da se ne brinemo tjeskobno nego da s vjerom i nadom koračamo u svaki novi dan, molimo Te:

4. Za sve one koji se osjećaju usamljenima, napuštenima i koji ne vide smisao svog života, ulij im Gospodine svoju ljubav, osjećaj prihvaćenosti i spoznaju da ih ti nikad ne zaboravljaš i da ih nikad nećeš napustiti, molimo Te:

5. Za naše obitelji, da budu izvor ljubavi, radosti i svetosti, molimo Te:

6. Za nas koji po okupljenosti oko Krista tvorimo zajednicu tvojih vjernika: pomozi nam otkriti bogatstvo dara vjere kako bismo, unatoč svim izazovima svijeta, ostali trajno vjerni putu evanđelja, molimo Te:

7. Za sve progonjene kršćane, da im ti Isuse budeš blizu te ne izgube nadu i vjeru u Kraljevstvo nebesko, molimo Te:

8. Za sve naše drage pokojne, primi ih Gospodine u svoje stanove gdje vladaju vječna ljubav, mir i radost, molimo Te: